Maglin Dennis D'Cruz

Senator Datuk Seri Maglin Dennis D'Cruz adalah ahli politik Malaysia berketurunan India dari suku Malayalam yang juga merupakan Presiden Parti Progresif Penduduk (myPPP), bekas parti komponen Barisan Nasional (BN). Beliau juga adalah Timbalan Menteri Penerangan Komunikasi dan Kebudayaan dari 4 Jun 2010 sehingga tahun 2012, selepas sahaja tamat tempohnya sebagai senator di Dewan Negara.

Latarbelakang 
Dilahirkan pada 27 Februari, 1956 di Kuala Lumpur kepada keluarga berketurunan India dari suku bangsa Malayalam dan beragama Kristian dari mazhab Roman Katolik (satu faktor yang dia salah seorang rakyat Malaysia berbangsa India yang mempunyai nama keturunan dari Bahasa Portugis iaitu melalui nama keturunannya D'Cruz), beliau telah mendapat pendidikan awal di Sekolah Rendah Kebangsaan St. John, Kuala Lumpur dan kemudiannya berhijrah ke Kluang, Johor.  Pada zaman persekolahan, beliau adalah seorang yang aktif dalam beberapa bidang sukan seperti badminton, bola sepak, hoki serta olahraga sehingga dipilih mewakili negeri. 

Beliau telah  melanjutkan pelajaran sehingga ke tahap Sarjana di bidang Pengurusan di University of Canterbury, Cheshire, United Kingdom pada tahun 2003.

Politik 
YB Senator Datuk Maglin D’Cruz memulakan karier politiknya sebagai Pengerusi Cawangan PPP Taman Gembira, Klang pada tahun 1996.  Beliau pernah menyandang jawatan Pengerusi PPP Wilayah Persekutuan, dan pada tahun 2008 telah dilantik oleh Parti sebagai Naib Pengerusi PPP Negeri Selangor.

Pada pemilihan parti tahun 2000, 2004 dan 2008, beliau telah meraih jumlah undi tertinggi bagi jawatan Naib Presiden dan seterusnya beliau telah diamanahkan untuk menyandang tanggungjawab sebagai Naib Presiden Kanan Parti PPP Malaysia sehinggalah kini. 

Usaha gigih beliau dalam membantu ahli-ahli Parti PPP dan perwatakan yang peramah, berprinsip serta berdisplin, menyebabkan beliau popular di kalangan ahli-ahli PPP di peringkat akar umbi.  

YB Senator Datuk Maglin Dennis D’Cruz telah dilantik sebagai Timbalan Menteri Penerangan, Komunikasi dan Kebudayaan Malaysia mulai 4 Jun, 2010 sehingga tempohnya sebagai senator dalam Dewan Negara tamat pada tahun 2012.

Kini, beliau dalah Presiden baharu parti myPPP sejak Mei 2018, selepas sahaja pemecatan Tan Sri M. Kayveas dari parti tersebut.

Rujukan 

Orang Malaysia berketurunan India
Orang hidup
Roman Katolik Malaysia
Kelahiran 1956
Ahli Dewan Negara, Parlimen Malaysia ke-13
Kristian Malaysia
Anggota Parti Progresif Penduduk